|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**ΠΕΡΙΦΕΡΕΙΑΚΗ ΔΙΕΥΘΥΝΣΗ Π.Ε. & Δ.Ε.ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣΚέντρο Διεπιστημονικής Αξιολόγησης, Συμβουλευτικής και Υποστήριξης(ΚΕ.Δ.Α.Σ.Υ.) ΔράμαςΤαχ. Δ/νση : Αμπελάκια, Τ.Θ. 1076Τ.Κ. – Πόλη : 66100 – ΔράμαΠληροφορίες : Κατρούδη ΧρύσαΤηλέφωνο / Φαξ : 2521076511 Ηλεκτρονικό ταχυδ : mail@kesy.dra.sch.gr Ιστότοπος : [http://kesy.dra.sch.gr](http://kesy.dra.sch.gr/) |  | **ΑΝΑΚΟΙΝΟΠΟΙΗΣΗ**Αμπελάκια, 02/09/2022Αρ. Πρωτ.: Φ15/463 |
| **ΠΡΟΣ:** | **Διευθύνσεις Σχολείων Πρωτοβάθμιας & Δευτεροβάθμιας Εκπ/σης Δράμας** |
| **ΚΟΙΝ:** | * ΔΙΠΕ Δράμας
* ΔΙΔΕ Δράμας
* ΣΕΕ ΕΑΕ
 |

**ΘΕΜΑ: «Διαδικασία παραπομπής μαθητή»**

Αγαπητές συναδέλφισσες,

Αγαπητοί συνάδελφοι,

Το Εκπαιδευτικό Προσωπικό του ΚΕΔΑΣΥ Δράμας σάς εύχεται ολόψυχα μια καλή και δημιουργική σχολική χρονιά, γεμάτη υγεία και επιτυχίες.

Με την ευκαιρία θα θέλαμε να σας ενημερώσουμε για ορισμένες αλλαγές που επέρχονται στη διαδικασία παραπομπής μαθητών στην Υπηρεσία μας, στην προσπάθεια να αντιμετωπίσουμε ορισμένες δυσλειτουργίες που παρατηρήθηκαν το προηγούμενο διάστημα.

Στο εξής η αίτηση του γονέα για παραπομπή ενός μαθητή στο ΚΕΣΥ θα υποβάλλεται στην Υπηρεσία μας, **διά του σχολείου**, μαζί με άλλα στοιχεία. Για διευκόλυνσή σας, σάς αποστέλλουμε συνημμένα έναν συμπιεσμένο φάκελο στον οποίο περιέχονται όλα όσα χρειάζεται να αποστέλλονται για κάθε μαθητή που παραπέμπεται. Από αυτόν το φάκελο ανοίξτε πρώτα το αρχείο «Απαιτούμενα\_δικαιολογητικά». Επιπρόσθετα, σε αυτόν θα βρείτε τις απαραίτητες φόρμες που περιγράφονται στον πίνακα.

Τα στοιχεία αυτά μπορούν να αποστέλλονται όλα μαζί είτε ηλεκτρονικά (σε περίπτωση που είναι έως 10 σελίδες, σκαναρισμένα με e-mail), είτε ταχυδρομικά (αν είναι πολλές σελίδες στο συρταράκι του ΚΕΔΑΣΥ της Διεύθυνσης). Όλο αυτό το υλικό έχει αναρτηθεί και στην ιστοσελίδα μας στα «Έντυπα > Άλλα έντυπα».

Με την υποβολή της αίτησης, οι γονείς ενημερώνονται από τη Διεύθυνση του Σχολείου να προγραμματίσουν έγκαιρα ιατρικούς ελέγχους της ακουστικής και οπτικής οξύτητας του παιδιού, προκειμένου να προσκομίσουν τα αποτελέσματα στο ΚΕΔΑΣΥ όταν προσέλθουν για εκπαιδευτική αξιολόγηση.

Τέλος, θα θέλαμε να σας βεβαιώσουμε ότι παραμένουμε στη διάθεσή σας για συνεργασία σε ό,τι χρειαστεί αναφορικά με την πρόοδο των μαθητών στο σχολείο.

Παρακαλούμε να ενημερωθούν όλοι οι συνάδελφοι για την αλλαγή της διαδικασίας.

Ο Προϊστάμενος του ΚΕ.Δ.Α.Σ.Υ.

Αλβανόπουλος Γεώργιος